पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना अब रौद्र रूप दिखाने लगा है। अप्रेल से लेकर 5 मई तक यानी 35 दिनों में ही जिले में 4234 मरीज नए संक्रमित निकले हैं। चिंता की बात यह है कि जिला अस्पताल में ही बीते तीन दिन सोमवार,मंगलवार व बुधवार को 16 मरीज जान गंवा चुके हैं। अब करौली व हिंडौन के अस्पतालों में बेड व वेंटिलेटर्स पर भारी दबाब के चलते व्यवस्थाएं भी गडबडाने के कगार पर हैं। हालांकि, हिंडौन के राजकीय अस्पताल में बुधवार को दो मरीजों को वेंटिलेटर पर उपचार शुरू कर दिया है,इससे ठप पडे वेंटिलेटर अब शुरू हो गए हैं और 8 चिकित्सकों के साथ 10 नर्सिंग कर्मी भी मिल जाने से मरीजों को बेहतर चिकित्सा सुविधा मिलने की उम्मीद बंधी है।
जबकि, चिंता की बात यह है कि बुधवार को सपोटरा में 6 डॉक्टर्स व 20 हेल्थ वर्कर्स भी पॉजिटिव निकले हैं, इससे अस्पताल में हडकंप सा मच गया। जबकि, प्रशासन व चिकित्सा विभाग आमजन से एहतियात बरतने व कोविड गाइड लाइन की पालना सुनिश्चित करने पर जोर दे रहा है।जिला अस्पताल में 5 मई, बुधवार को भी 3 की मौत हो गई और जिले में 282 नए संक्रमित मरीज मिले हैं। करौली ब्लॉक 133, हिंडोन ब्लॉक 130, टोडाभीम ब्लॉक 35, नादौती ब्लॉक में 29 एवं सपोटरा ब्लॉक में 178 संक्रमित मरीज हैं।
हिंडौन अस्पताल को 8 चिकित्सक व 10 नर्सिंगकर्मी मिले
हिंडौनसिटी| इन दिनों कोरोना संक्रमण के बढ़ते प्रकोप व चिकित्सकों की कमी के चलते हिंडौन अस्पताल में चिकित्सा सेवा में आ रही परेशान से अब निजात मिल सकेगी। क्योंकि, अस्पताल के लिए नवीन 8 चिकित्सक व 10 नर्सिंगकर्मियों को लगाया गया है। पीएमओ डॉ.नमो नारायण मीणा ने बताया कि 8 नए डॉक्टर राजकीय अस्पताल में नियुक्त किए गए हैं। जिनमें से कुछ टोडाभीम और सूरौठ चिकित्सालय से लगाए गए हैं। वहीं कुछ नई नियुक्ति से भी अस्पताल को डॉक्टर मिले हैं। इसके अलावा 10 नर्सिंग कर्मियों की नियुक्ति भी की गई है। इस दौरान एक आरएएस अधिकारी कार्तिकेय मीणा को कोविड-19 के लिए पर्यवेक्षक नियुक्त किया है,जो अस्पताल की व्यवस्थाओं पर पूरी तरह निगरानी रखेंगे।
3, 4 और 5 मई में 819 कोविड पॉजिटिव आए 16 की मौत हो चुकी है
जबकि, मरने वालों में बुधवार को सरमथुरा निवासी 48 वर्षीय दीनदयाल, हिंडौन ब्लॉक के गड़ी पनवेडा निवासी लक्ष्मी, शेखपुरा के भवानी की मृत्यु हो गई। जो कि एचआरसीटी पॉजिटिव बताए जा रहे हैं। वहीं 4 मई को 8 लोगों की मौत हुई। जिनमें 2 कोरोना पॉजिटिव और छह एचआरसीटी पॉजिटिव थे। जबकि, 223 कोरोना संक्रमित निकले। मृतकों में करौली के शिव कॉलोनी निवासी 72 वर्षीय घमंडी और सीताबाड़ी निवासी घनश्याम सहित गंगापुरसिटी निवासी विनोद, कोटा मामचारी का रामजीलाल, कैलादेवी का मीना कुमार, गंगापुर सिटी का भरतलाल, सनेट की शकुंतला, अमरपुरा महुआ का गोपाल शामिल है। इससे पहले 3 मई को भी दो आरटीपीसीआर, तीन एचआरसीटी पॉजिटिव सहित कुल 5 की मौत हुई। इनमें लोहारखेड़ा टोडाभीम निवासी 30 वर्षीय श्रीकेश,अरावली नगर करौली का 48 वर्षीय रंजीत सिंह,गंगापुरसिटी के 70 वर्षीय रमेशचंद्र, अटा करौली का कप्तान, कुड़गांव का 45 वर्षीय प्रकाश शामिल है।
बहरहाल, अप्रेल माह से लेकर बुधवार तक कुल 4234 मरीज संक्रमित निकले हैं और महज तीन दिन 3,4 व 5 मई में ही 819 कोविड पॉजिटिव और 16 की मौत हो चुकी है। हिंडौन में स्थिति नियंत्रण के लिए आरएएस अधिकारी कार्तिकेय मीना को नियुक्त किया गया है,जो पूरी निगरानी रखेंगे।
6 चिकित्सक, 20 हैल्थ वर्कर्स भी पॉजिटिव
सपोटरा| खंड मुख्य चिकित्सा अधिकारी के अधिकारी के अधीनस्थ संचालित सामुदायिक स्वास्थ केन्द्र,प्राथमिक व उपकेन्द्रों पर दो दिन में 6 चिकित्सकों सहित हैल्थवर्कर्स वैक्सीन की दो ड़ोज लगवाने के बाबजूद कोरोना संक्रमित मिले है। जिसके कारण चिकित्सा व्यवस्था प्रभावित हुई है। ब्लॉक सीएमएचओ डॉ. विजय सिंह मीणा ने बताया कि सीएचसी सपोटरा में चिकित्सा अधिकारी प्रभारी डॉ. लखनलाल,सीएचसी कुड़गांव में डॉ. सुखदेव चतुर्वेदी,सीएचसी हाड़ौती में डाॅ. विपिन ड़ागुर व डॉ. सुरेन्द्र,प्राथमिक स्वास्थ्य केन्द्र रौंधई में चिकित्सा अधिकारी प्रभारी डॉ. ओमप्रकाश प्रजापत तथा पीएचसी ईनायती में डॉ. मनोज मीणा कोरोना पॉजिटिव मिले है।
दूसरी ओर सीएचसी कुड़गांव की एएनएम विष्णु,मिथलेश बैरवा,कनिष्ठ लिपिक पवनेश मीणा व डॉ. मनोज की पत्नी डॉ. योगिता,मेल नर्स द्वितीय रामराज मीणा व आशा सहयोगिनी अर्चना मीना,उपकेन्द्र खेड़ा (कांचरोदा) की एएनएम मंजूलता,सीएचसी मंडरायल में मेल नर्स प्रथम बाबूलाल,सीएचसी हाड़ौती के मेलनर्स हेमराज,रामकेश,रिषीकेश,उपकेन्द्र दयारामपुरा (करणपुर) की एएनएम नारायणी देवी,सीएचसी करणपुर के ऑपरेटर योगेश सोनी और ब्लॉक कार्यालय के लेखाकार पुरुषोत्तम गुप्ता कोरोना संक्रमित हुए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn